সাধারণতন্ত্র দিবসের আগে বাংলাদেশ সীমান্তে বিএসএফের বিশেষ অপারেশন, জারি অ্যালার্ট

ওয়েব ডেস্ক: সাধারণতন্ত্র দিবসের (Republic Day) আগে বাংলাদেশ (Bangladesh) সীমান্তে বিশেষ সতর্কতা জারি করা হল। ভারতের সীমান্ত রক্ষী বাহিনী বা বিএসএফ (BSF) অপারেশন অ্যালার্ট জারি করেছে। ওপস অ্যালার্ট (OPS Alert) নামে ওই পদক্ষেপে নিরাপত্তা আঁটোসাঁটো করতে একগুচ্ছ পদক্ষেপ করতে চলেছে বিএসএফ। বাংলাদেশের বর্তমান পরিস্থিতির প্রেক্ষিতে ও ৭৬ তম রিপাবলিক ডে-র কথা ভেবে এই সিদ্ধান্ত বিএসএফের। চার হাজার ৯৬ কিলোমিটার সীমান্ত জুড়েই এই সতর্কতা জারি করা হয়েছে। এতে নিরাপত্তার আরও কড়াকড়ি ও বর্ডার আউটপোস্টগুলিকে আরও শক্তিশালী করা হচ্ছে। এই ওপস অ্যালার্ট চলাকালীন পেট্রোলিং সহ আরও অন্যান্য সক্রিয়তা বাড়াতে বলা হয়েছে।

বিএসএফের দক্ষিণবঙ্গ ফ্রন্টিয়ার পরদির্শন করেছেন এডিজি রবি গান্ধী। তিনি নির্দেশ দিয়েছেন, বিশেষ করে যেসব সীমান্ত এলাকায় কাঁটাতারের বেড়া নেই বা নদী রয়েছে সেখানে নজরদারি বাড়াতে হবে। আগামী ৩১ জানুয়ারি পর্যন্ত এই অ্যালার্ট জারি রাখতে বলা হয়েছে।

আরও পড়ুন: শ্রদ্ধা জানাতে গিয়ে নেতাজিকে ‘অপমান’ করলেন রাহুল গান্ধী?

উল্লেখ্য, গত পাঁচ অগাস্ট শেখ হাসিনা বিক্ষোভের জেরে বাংলাদেশ ছেড়ে ভারতে চলে আসার পর থেকে ভারত-বাংলাদেশ সীমান্তে অস্থিরতা বেড়েছে। বাড়ছে অনুপ্রবেশে। শুদু তাই নয়, ইদানীং দেখা যাচ্ছে দেশজুড়ে পাসপোর্ট জালিয়াতি থেকে শুরু করে সইফ আলি খানকে ছুরি মারার ঘটনাতেই বেআইনিভাবে প্রবেশ করা বাংলাদেশের বাসিন্দাদের হাত রয়েছে। আনসারুল্লা বাংলার মতো জঙ্গি যোগ থাকা আলকায়েদা গোষ্ঠীরও সক্রিয়তা বেড়েছে। তাছাড়া বাংলাদেশে মহম্মদ ইউনুস সরকারের আমলে পাকিস্তানের সক্রিয়তা বেড়েছে। পাক গুপ্তচর সংস্থা আইএসআই প্রভাব বাড়াচ্ছে। স্বাভাবিকভাবে বাংলাদেশ সীমান্ত এই মুহুর্তে ভারতের নিরাপত্তার ক্ষেত্রে খুব সংবদেনশীল।